प्रधानमंत्री श्री नरेंद्र मोदी ने वीडियो कांफ्रेंस के माध्यम से विशेष लक्षणों के साथ 35 फसल किस्मों को राष्ट्र को समर्पित किया। उत्तर प्रदेश के बुलंदशहर के किसान और बीज उत्पादक श्री कुलवंत सिंह से बातचीत के दौरान प्रधानमंत्री ने पूछा कि कैसे वह विविध किस्म के बीज ों का उत्पादन कर पाए । प्रधानमंत्री ने पूछा कि पूसा स्थित कृषि संस्थान में वैज्ञानिकों के साथ उनकी बातचीत से उन्हें क्या लाभ होता है और ऐसे संस्थानों के संपर्क में आने के बारे में किसानों में क्या रुझान है । प्रधानमंत्री ने किसान की फसलों पर प्रसंस्करण करने और मूल्य वर्धन करने के लिए प्रशंसा की । प्रधानमंत्री ने कहा कि सरकार बाजार तक पहुंच, अच्छी गुणवत्ता वाले बीज, मृदा स्वास्थ्य कार्ड आदि जैसी कई पहलों के साथ किसानों पर अच्छे मूल्य प्राप्त करने के प्रयास कर रही है ।